b'\n_START_ARTICLE_\nSaratov-demningen\n_START_PARAGRAPH_\nSaratov-demningen , med Saratov vannkraftverk (russisk: \xd0\xa1\xd0\xb0\xd1\x80\xd0\xb0\xd1\x82\xd0\xbe\xd0\xb2\xd1\x81\xd0\xba\xd0\xb0\xd1\x8f \xd0\x93\xd0\xad\xd0\xa1, eller Saratovskaja GES) er en demning med vannkraftverk 130 km nord\xc3\xb8st for byen Saratov i elva Volga. Vannkraftverket er et av Europas st\xc3\xb8rste og ble ferdigstilt i \xc3\xa5rene 1956\xe2\x80\x931971 som Lenin Komsomol Saratov Vannkraftverk. Det liggermellom Kujbysjev-demningen oppstr\xc3\xb8ms i nord og Volgograd-demningen nedstr\xc3\xb8ms i s\xc3\xb8r._NEWLINE_Kraftverket gir kraft til industrien ved Volga, samt str\xc3\xb8m og flombeskyttelse for byen Saratov. Jordfyllingsdemningen er 14\xc2\xa0000 meter lang, og st\xc3\xb8tter en 1\xc2\xa0260 meter lang og 40 m h\xc3\xb8y betongdam. _NEWLINE_Kraftverket er blant Europas fem st\xc3\xb8rste m\xc3\xa5lt etter installert effekt, som er inntil 1\xc2\xa0360 MW fordelt p\xc3\xa5 24 generatorer. Produksjonen er p\xc3\xa5 5,35 TWh \xc3\xa5rlig i gjennomsnitt. _NEWLINE_Anleggets reservoar er det 357 km lange, 25 km brede og 1\xc2\xa0831 km\xc2\xb2 store Saratov-reservoaret. Vannstandens dybde er i gjennomsnitt 7 meter.'